PATVIRTINTA

 Šiaulių lopšelio-darželio „Gintarėlis“

 direktoriaus 2013 m. lapkričio 12 d.

 įsakymu Nr. V - 41

**ŠIAULIŲ LOPŠELIS-DARŽELIS „GINTARĖLIS“, kodas 190528240**

**2014-2016-ųjų METŲ STRATEGINIS VEIKLOS PLANAS**

**Išorinės aplinkos veiksniai.**

Šiaulių lopšelio-darželio „Gintarėlis“ 2014-2016 metų strateginis veiklos planas parengtas įgyvendinant 2007-2016 metų Šiaulių miesto strateginio plėtros plano tikslus. Vykstant vadovaujančių politinių partijų kaitai, galimi įstatymų ir teisės aktų pakitimai, kurie lemia ir švietimo įstaigos veiklą. Keičiantis miesto savivaldybės tarybai ir administracijos vadovams, kinta ir požiūris į švietimo įstaigas, jų veiklą bei paramą šioms įstaigoms.

Ikimokyklinių įstaigų finansavimas ir jų materialinė bazė tiesiogiai priklauso nuo šalies ekonominės būklės, švietimo finansavimo lygio. Kalbant apie ekonominių veiksnių įtaką konkrečiai įstaigai, svarbi yra to regiono ar miesto būklė. Šiaulių miesto biudžetas deficitinis, todėl ir lėšos lopšelio-darželio finansavimui per mažos, jos netenkina įstaigos poreikio.

Socialiniai veiksniai glaudžiai susiję su ekonominiais veiksniais. Ikimokyklinės įstaigos veiklai daro įtaką šie pagrindiniai veiksniai:

* blogėjantys vaikų sveikatos rodikliai, infekcinių ligų protrūkiai,
* šiuolaikinių reikalavimų neatitinkanti ugdymo įstaigų materialinė bazė,
* didėjantis socialiai remtinų ir socialinės rizikos šeimų skaičius.

Technologiniai veiksniai svarbūs įvertinant naujų technologijų ir informacijos srautų poveikį visuomenei. Pedagogų kompetencija leidžia informacines ir komunikacines technologijas integruoti į ugdymo procesą, tačiau. ikimokyklinėse ugdymo įstaigose kompiuteriais naudojasi tik priešmokyklinio amžiaus grupės.

Lopšelis-darželis "Gintarėlis" savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija, Lietuvos Respublikos vyriausybės nutarimais, Švietimo ir mokslo ministro įsakymais, Šiaulių miesto savivaldybės tarybos sprendimais, Šiaulių miesto savivaldybės administracijos direktoriaus bei Šiaulių miesto savivaldybės administracijos Švietimo skyriaus vedėjo įsakymais, lopšelio-darželio "Gintarėlis" nuostatais bei kitais norminiais dokumentais, reglamentuojančiais ikimokyklinės įstaigos darbą.

Lopšelis-darželis „Gintarėlis“ yra atskaitingas savo steigėjui Šiaulių miesto savivaldybei, apie biudžeto lėšų panaudojimą atsiskaito Šiaulių miesto savivaldybės Finansų skyriui.

**Vidinės aplinkos veiksniai.**

**Organizacinė struktūra.**

Lopšelis-darželis "Gintarėlis" vykdo ikimokyklinį ir priešmokyklinį ugdymą. Įstaigoje veikia 7 grupės: 1 ankstyvojo amžiaus, 1 priešmokyklinio ir 5 ikimokyklinio ugdymo, iš jų 1 grupė - budinti. Grupių darbo trukmė - 10,5 val., budinčios grupės - 12 val. Įstaigą lanko 136 vaikai:

ankstyvojo amžiaus grupę lanko 16 vaikų, ikimokyklinio ugdymo grupes - 96 vaikai, priešmokyklinio ugdymo - 24 vaikai. Įstaigoje 28 vaikams teikiama logopedo pagalba.

**Žmogiškieji ištekliai.**

Lopšelyje-darželyje "Gintarėlis" yra patvirtinti 33,17 etato, iš jų 15,42 - pedagoginio personalo. Lopšelyje-darželyje "Gintarėlis” dirba 38 darbuotojai: 18 pedagogų ir 20 aptarnaujančio personalo darbuotojų. 15 įstaigoje dirbančių pedagogų turi aukštąjį išsilavinimą, 3 – aukštesnįjį. Vyresniojo auklėtojo kvalifikacinę kategoriją įgijusios 9 pedagogės, priešmokyklinio ugdymo pedagogo metodininko -1, logopedo metodininko – 1, vyresniojo logopedo – 1, vyresniojo muzikos mokytojo -1, neatestuoti – 3 pedagogai. Direktorius įgijęs III-ą vadybinę ir auklėtojo metodininko kvalifikacines kategorijas, direktoriaus pavaduotojas ugdymui - III-ą vadybinę ir vyresniojo auklėtojo kvalifikacines kategorijas. Dirbančių pedagogų vidutinis pedagoginis darbo stažas - 20,9 metai, vidutinis amžius – 46,2 metai. Penkios pedagogės yra išklausiusios specialųjį kursą ir įgijusios teisę dirbti priešmokyklinio ugdymo grupėje. Sekretoriaus ir vyr. buhalterio išsilavinimas - aukštasis. Ūkio dalies vedėjo ir bendrosios praktikos slaugytojo - aukštesnysis. Įstaigoje dirba 20 aptarnaujančio personalo darbuotojų: 7 auklėtojų padėjėjos, vyr virėjas, 2 virėjai, vyr. buhalteris, sekretorius, bendrosios praktikos slaugytojas, kiemsargis, ūkio dalies vedėjas, apskaitininkas, darbininkas, valytojas.

**Planavimo sistema.**

Lopšelis-darželis “Gintarėlis” savo veiklą planuoja rengdamas trejų metų strateginį veiklos ir metinį veiklos planus. Ankstyvojo, ikimokyklinio ir priešmokyklinio amžiaus vaikų grupių pedagogai rengia metinius ir savaitinius ugdomosios veiklos planus. Įstaigoje rengiama perspektyvinė mokytojo ir pagalbos mokiniui specialisto (išskyrus psichologą) atestacijos programa 3 metams.

**Finansiniai ištekliai.**

Lopšelis-darželis "Gintarėlis" finansuojamas iš savivaldybės biudžeto lėšų, pagal asignavimų valdytojų patvirtintą sąmatą bei valstybės biudžeto tikslinių Mokinio krepšelio lėšų. Papildomos lėšos gaunamos iš spec. programų, kurias vykdo lopšelis-darželis, rėmėjų, 2% GPM lėšos.

**Ryšių sistema, informacinės ir komunikacinės sistemos.**

Lopšelyje-darželyje "Gintarėlis" yra penki stacionariniai kompiuteriai, informacija pateikiama ir gaunama naudojantis elektroniniu paštu, įkurta internetinė svetainė adresu www.gintarelis.mir.lt.

Bendradarbiaujame su Šiaulių miesto Gegužių ir Sandoros progimnazijomis, keičiamės informacija, kartu sprendžiame rengimo mokyklai problemas, dalijamės patyrimu vaikų socializacijos, ugdymo srityse. Glaudžiai bendradarbiaujant su Šiaulių Moksleivių namų vaikų klubu "Draugystė", atsirado galimybė efektyviau ir kokybiškiau organizuoti papildomą ugdymą. Dažnai organizuojame bendrus renginius vaikams su Šiaulių lopšeliu-darželiu "Voveraitė", lopšeliu-darželiu „Žilvitis“ ir Logopediniu lopšeliu-darželiu. Įsijungėme į Lietuvos ikimokyklinio ugdymo įstaigų sambūrį „Gintarėliai“.

**Vidaus darbo kontrolė.**

Lopšelyje-darželyje "Gintarėlis" vykdoma ugdomosios veiklos priežiūra, vadovaujantis metiniu veiklos priežiūros planu. Vidaus auditą atlieka lopšelio-darželio darbo grupės. GHPT viešojo maitinimo įmonių vidaus auditas maisto bloke atlieka lopšelio-darželio direktoriaus įsakymu skiriama komisija. Įstaigos finansinę veiklą kontroliuoja Valstybės kontrolės įgaliotos institucijos ir Šiaulių miesto savivaldybės įgalioti asmenys.

Lopšelio-darželio veiklą prižiūri Šiaulių miesto savivaldybės administracijos Švietimo skyrius nustatyta tvarka. Bendrosios švietimo politikos vykdymą prižiūri Švietimo ir mokslo ministerija.

**SSGG ANALIZĖ.**

**Stiprybės.**

* Sukurtos palankios sąlygos ikimokykliniam ir priešmokykliniam ugdymui įstaigoje.
* Aukšti priešmokyklinio ugdymo pasiekimų rodikliai.
* Atlikta dalinė pastato rekonstrukcija (pakeisti langai, durys), pakeistos grindų ir sienų dangos virtuvėje.
* Įdiegta apsaugos sistema.
* Atliktas dalinis kanalizacijos vamzdyno remontas.
* Tikslingai bendradarbiaujama su kitomis ugdymo institucijomis.
* Darbštūs, pareigingi darbuotojai, geras įstaigos mikroklimatas.
* Aktyviau bendradarbiaujame su ugdytinių tėveliais.

**Silpnybės.**

* Dažnas vaikų sergamumas.
* Metaliniai, nesaugūs, morališkai pasenę lauko įrenginiai netenkina vaikų judėjimo poreikį.
* Nepakankama pedagogų kompetencija taikant ugdymo procese inovatyvius ugdymo būdus.
* Nepakankamai užtikrintos higieninės sąlygos grupių tualetuose ir prausyklose.
* Morališkai pasenusi, nuolat gendanti virtuvės įranga.
* Prasta darželio stogo, fasado, nuogrindų būklė.
* Nelygi asfalto ir pasivaikščiojimo takų danga kelia grėsmę vaikų saugumui.
* Stinga šiuolaikiškų ugdymo priemonių vaikų kūrybiškumo ugdymui.
* Trūksta kompiuterinės įrangos.

**Galimybės.**

* Plėtoti bendradarbiavimą su šalies ir užsienio ikimokyklinėmis įstaigomis.
* Organizuoti tikslingus mokymus įstaigos bendruomenei.
* Tobulinti papildomo ugdymo paslaugas.

**Grėsmės.**

* Nepalanki įstaigos geografinė padėtis.
* Nepakankamas finansavimas įstaigos aplinkos tobulinimui.
* Didėja nemokių tėvų ir socialiai apleistų vaikų skaičius.
* Dėl gyventojų emigracijos gali sumažėti vaikų skaičius įstaigoje.

**STRATEGINIS TIKSLAS.**

**Pagerinti švietimo paslaugų kokybę ir padidinti jų ir miesto bendruomenės poreikių atitikimą.**

**Strateginio tikslo aprašymas.**

Siekiama vykdyti ikimokyklinį ir priešmokyklinį ugdymą, sudarant sąlygas ugdymo turinio kaitai. Užtikrinti sveikas ir saugias ugdymosi sąlygas, kuriant šiuolaikinę ugdymo aplinką.

**Įgyvendinant šį strateginį tikslą, vykdoma programa.**

Šiaulių miesto lopšelio-darželio "Gintarėlis" "Švietimo prieinamumo ir kokybės užtikrinimo programa". Kodas 09.

1. **TIKSLAS**. **Ikimokyklinio ir priešmokyklinio ugdymo poreikių tenkinimas.** Kodas 01.

Ikimokyklinio ugdymo paskirtis - padėti vaikui tenkinti prigimtinius, kultūros, etninius, socialinius, pažintinius poreikius, pasirengti sėkmingam mokymuisi mokykloje. Priešmokyklinis ugdymas - visuotinis vienerių metų trukmės ugdymas, siekiama sudaryti sąlygas vaiko socializacijai, fizinių, psichinių ir dvasinių galių harmoningam skleidimuisi, palengvinti jam pereiti prie sistemingo ugdymosi mokykloje.

| **Rezultato vertinimo kriterijaus pavadinimas ir mato vienetas** | **2013-ųjų metų faktas** | **2014-ųjų metų** | **2015-ųjų****metų** | **2016-ųjų****metų** |
| --- | --- | --- | --- | --- |
| Ikimokyklinio amžiaus vaikų skaičius. | **112** | **96** | **110** | **110** |
| Priešmokyklinio amžiaus vaikų skaičius. | **24** | **40** | **25** | **25** |
| Ikimokyklinio ugdymo priemonės. | **80** | **100** | **80** | **100** |
| Priešmokyklinio ugdymo priemonės. | **20** | **40** | **20** | **20** |
| Ikimokyklinio ugdymo grožinė, metodinė literatūra. | **40** | **60** | **60** | **60** |
| Priešmokyklinio ugdymo grožinė, metodinė literatūra. | **10** | **20** | **20** | **20** |
| Ikimokyklinukų pažintinės veiklos organizavimas. | **9** | **9** | **10** | **5** |
| Priešmokyklinukų pažintinės veiklos organizavimas. | **3** | **6** | **5** | **3** |
| Sportinių lauko įrenginių įsigijimas. | **-** | **1** | **1** | **2** |
| Pedagogų kvalifikacijos tobulinimas. | **5** | **3** | **3** | **3** |

**TIKSLĄ ĮGYVENDINANtys UŽDAVINIAI IR PRIEMONĖS.**

1. **Vykdyti ikimokyklinį ir priešmokyklinį ugdymą.**

**01.** Ikimokyklinio amžiaus vaikų ugdymo procesas organizuojamas vadovaujantis lopšelio -darželio "Gintarėlis" ikimokyklinio ugdymo programa "Vaikystės labirintais".

**02.** Priešmokyklinio amžiaus vaikai ugdomi įgyvendinant "Bendrąją priešmokyklinio ugdymo ir ugdymo (si) programą".

Lopšelio-darželio „Gintarėlis“ kokybiškas priešmokyklinis ir ikimokyklinis ugdymas užtikrinamas efektyviai naudojant savivaldybės biudžeto, tikslines Lietuvos Respublikos Vyriausybės Mokinio krepšelio lėšas.

1. **Saugoti ir stiprinti vaikų sveikatą.**

**01.** Rengti ir įgyvendinti projektus, skirtus bendruomenės sveikos gyvensenos įgūdžių formavimui, vaikų sveikatos saugojimui ir stiprinimui.

**02.** Tobulinti sąlygas vaikų judėjimo poreikio tenkinimui salėje ir lauke.

Uždavinio įgyvendinimą lemia finansavimas, efektyviai naudojant savivaldybės biudžeto, Mokinio krepšelio ir paramos 2% GPM lėšas.

1. **Tobulinti pedagogų kvalifikaciją darbui su inovatyviomis ugdymo priemonėmis.**

**01.** Sudaryti sąlygas pedagogams tobulinti savo kvalifikaciją dalyvaujant seminaruose, konferencijose. Šio uždavinio įgyvendinimui bus naudojamos SB ir VB lėšos.

1. **TIKSLAS. Lopšelio-darželio "Gintarėlis" materialinės ir techninės bazės stiprinimas.** Kodas 02.

Siekiant užtikrinti valstybinės švietimo politikos įgyvendinimą, būtina sudaryti saugias ir sveikas ugdymo(si) sąlygas įstaigoje, užtikrinti aprūpinimą šiuolaikinėmis ugdymo priemonėmis bei sukurti modernią ugdymo (si) aplinką. Sėkmingas ugdymo procesas priklauso nuo materialinės bazės būklės. Norint sudaryti saugias ir sveikas ugdymo (si) sąlygas, reikia jas nuolat atnaujinti ir modernizuoti.

| **Rezultato vertinimo kriterijaus pavadinimas ir mato vienetas** | **2013-ųjų metų faktas** | **2014-ųjų metų** | **2015-ųjų** **metų** | **2016-ųjų** **metų** |
| --- | --- | --- | --- | --- |
| Grupių patalpų remontai. | **1** | **1** | **1** | **1** |
| Grupių tualetų, prausyklų remontai. | **1** | **1** | **1** | **1** |
| Grindų dangos pakeitimas. | **1** | **2** | **2** | **1** |
| Įėjimo patalpų atnaujinimas. | **2** | **-** | **-** | **2** |
| Grupių, kuriose pakeisti baldai, ugdymo kampeliai, skaičius. | **3** | **-** | **2** | **2** |
| Kompiuterio ir jo įrangos įsigijimas. | **1** | **1** | **1** | **1** |
| Muzikinio centro ir mikrofono įsigijimas. | **-** | **1** | **-** | **1** |
| Meninės raiškos priemonių įsigijimas. | **2** | **10** | **8** | **5** |
| Šaldytuvo maisto produktų laikymui įsigijimas. |  | **1** |  | **1** |
| Pastato stogo remontas. | **-** | **1** | **-** | **-** |
| Pasivaikščiojimo takų, asfalto dangų bei nuogrindų keitimas. | **-** | **-** | **1** | **1** |

**Tikslą ĮGYVENDINANtys uždaviniai ir priemonės.**

1. **Tobulinti lopšelyje-darželyje "Gintarėlis" aplinkos sąlygas.**

**01.** Atnaujinti 2-jų grupių sienas, pakeisti grindų dangą „Pabiručių“ grupės miegamajame, „Smalsučių“ grupės rūbinės patalpose.

**02.** Virtuvėje įsigyti naują šaldytuvą maisto produktų laikymui.

**03.** Atlikti „Ežiukų“, „Smalsučių“ grupių prausyklų ir tualetų remontą.

**04.** Pakeistipasivaikščiojimo takų, įvažiavimo asfalto ir nuogrindų dangas.

**05.** Atlikti pastato stogo remontą.

Šiam uždaviniui įgyvendinti reikalingos SB ir kitos lėšos.

1. **Modernizuoti ir atnaujinti įstaigoje ugdymo bazę.**

**01**. Vaikų saviraiškos, kūrybiškumo poreikių tenkinimui įsigyti kompiuterį, muzikinį centrą, mikrofoną, multimediją.

**02.** Tobulinant kūrybinę vaikų raišką, įsigyti šiuolaikiškas ugdymo priemones, atributiką meninės veiklos organizavimui: muzikinius instrumentus, kostiumus, lėlių teatro figūrėles, širmas. Šiam uždaviniui įgyvendinti reikalingos VB ir kitos lėšos.

Veiklos plano priedai

1. Bendras lėšų poreikis ir numatomi finansavimo šaltiniai.
2. 2013-2014-ųjų metų veiklos plano tikslų, uždavinių, priemonių, priemonių išlaidų ir produkto kriterijų suvestinė.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUDERINTA SUDERINTA

Šiaulių lopšelio–darželio „Gintarėlis“ Šiaulių miesto savivaldybės administracijos

tarybos pirmininkas Švietimo skyriaus vedėja

Mangirdas Šlapelis Violeta Damskienė

2013-10-31 2013-11-11